André Brie

Doktoro **André Brie** (n. la , Schwerin, Meklenburgo-Antaŭpomerio, Germanio) estas germana politikisto, Membro de la Eŭropa Parlamento de 1999 ĝis 2009 de la Partio de Demokratia Socialismo (parto de la Eŭropa Maldekstro) kaj estis ano de la parlamenta Komitato pri eksteraj aferoj.

Li ankaŭ provizore servis en la Komitato pri peticioj kaj la Komitato pri interna merkato kaj protektado de konsumantoj. Krome li estis membro de la regiona partia konsilio en Meklenburgo-Antaŭpomerio.

## Edukado 
* 1968: Diplomiĝis kiel il-faristo.
* 1976: Diplomiĝis pri politikaj sciencoj
* 1979: Ricevis titolon de doktoro pri politikaj sciencoj.
* 1985: Ricevis doktoran titolon post fini la duan disertacion.

## Kariero 
* 1976-1983: Akademia asistanto en la Instituto pri internaciaj rilatoj (Potsdamo-Babelsberg).
* 1983-1986: ĉefa asistanto en la Instituto pri internaciaj rilatoj.
* 1986-1989: lektoro kaj asistanta profesoro en la Instituto pri internaciaj rilatoj.
* 1990: lektoro en Humboldt-Universitato (Berlino).
* 1990-1999: membro de la Plenumkomitato de la Partio de Demokratia Socialismo kaj administranto de la balotkampanjo.
* 1990-1992: vic-prezidanto de la Partio de Demokratia Socialismo.
* ekde 2003: membro de la landa partia plenumkomitato de Meklenburgo-Antaŭpomerio.
* 1999-2009: Membro de la Eŭropa Parlamento.

## Iraka skandalo 
En junio 2007 eksplodis skandalo, kaŭzita de la filmetoj, enmetitaj en YouTube kaj montrintaj du deputitojn de la Eŭropa Parlamento, dancantajn kune kun anoj de la Organizaĵo de la muĝahidoj de la irana popolo (OMIP). Baldaŭ portugala socialisto Paulo Casaca konfirmis, ke de la 4-a ĝis la  li kune kun André Brie vizitis tendaron Aŝrafo en Irako. Li deklaris ke tio estis tute normala ago, ĉar OMIP ne plu estas konsiderata de Eŭropa Unio kiel terora organizaĵo. Malgraŭ tio André Brie konsilis al sia portugala kolego ne plu vizitu Iranon pro danĝero por lia vivo.

## Familio 
Brie estas filo de GDR-diplomato Horst Brie kaj akompanis lin kun la tuta familio en pluraj landoj, inkluzive de Ĉinio kaj Nord-Koreio. Li edziĝis duan fojon je eks-deputito de la saksa parlamento Ingrid Mattern (La Maldekstro), kun kiu li naskigis filinon. Krome li havas du filinojn de la unua geedziĝo. Lia frato Michael Brie estas unu el teoretiuloj de La Maldekstro.

## Verkoj 
André Brie estas aŭtoro de pluraj libroj pri la ekstera politiko kaj senarmigo. Krome li verkis librojn de aforismoj, infanlibrojn kaj tekstojn por kabareo.

### Politiko 
* *Nato, Brüssel und Raketen* (1980)
* *Militärisches Gleichgewicht, Entspannung, Abrüstung* (1986), ISBN 3-329-00141-0
* *Friedenspolitik im nuklear-kosmischen Zeitalter* (Mitautor) (1986), ISBN 3-329-00072-4
* *Wann soll man Bäume pflanzen? Wege zur Abrüstung*. Kinderbuchverlag, Berlin 1984, ISBN 3-358-00019-2 (2. Auflage 1987)
* *Intelligente Waffen oder intelligente Politik? Abrüstung – die Chance der Vernunft* (1988),  ISBN 3-355-0776-5 *(formale falsa ISBN)*
* *Conventional Disarmament in Europe* (1989), ISBN 92-9045-027-4
* *Befreiung der Visionen. Für eine sozialistische Erneuerung* (1992), ISBN 3-89468-111-5 *(formale falsa ISBN)*
* *Ich tauche nicht ab. Selbstzeugnisse und Reflexionen* (1996), ISBN 3-929161-59-1
* *Zur Programmatik der Partei des Demokratischen Sozialismus* (Mitautor) (1997), ISBN
3-320-01932-5
* *Lausitz - Landschaft mit neuem Gesicht* (Autor) (2011), ISBN 3-865-68538-2

### Aforismoj 
* *Der Weisheit letzter Schuss* (Mitautor) (1980)
* *Die Wahrheit lügt in der Mitte* (1982), ISBN 3-359-00237-7
* *Am Anfang war das letzte Wort* (1985)
* *Nur die nackte Wahrheit geht mit keiner Mode* (1999), ISBN 3-359-00976-2

## Eksteraj ligiloj 
* Persona retejo de André Brie  
* 
* Libroj de André Brie en la katalogo de la Germana Nacia Biblioteko
* [Dosiero de Spiegel Online(https://eo.wikipedia.org/wiki/Spiegel_Online) pri André Brie]

## Referencoj 
Kategorio:Membroj de la Eŭropa Parlamento elektitaj en Germanio 1999-2004
Kategorio:Membroj de la Eŭropa Parlamento elektitaj en Germanio 2004-2009
Kategorio:Germanaj socialistoj
Kategorio:Germanaj politologoj